**Tony Adams** (s. 10. lokakuuta 1966) on englantilainen jalkapalloilija ja myöhempi jalkapallovalmentaja. Keväällä 2017 hän toimi hetken Granadan päävalmentajana.

Ura pelaajana
-------------

Koko pelaajauransa ajan, 22 vuotta, Adams pelasi lontoolaisseura Arsenalissa. Hän liittyi Arsenaliin vuonna 1980 ja pelasi ensimmäisen ottelunsa 17-vuotiaana Sunderlandia vastaan. Pian Adams vakiinnutti paikkansa joukkueen keskuspuolustajana, ja vuoden 1988 alussa, 21-vuotiaana, hänestä tehtiin seuran nuorin kapteeni. Adams kantoi kapteenin nauhaa käsivarressaan 14 vuoden ajan. Vuonna 1987 Adams voitti seuransa riveissä Liigacupin ja vuonna 1989 sekä 1991 1. divisioonan mestaruuden. Vuonna 1993 Adamsin johtama Arsenal voitti sekä Liigacupin että FA Cupin. 1994 juhlittiin Cup-voittajien Cupin voittoa. 1996 Arsenalin valmentajaksi tuli ranskalainen Arsène Wenger. Seura juhlikin 1998 ja 2002 Valioliigan ja FA Cupin tuplavoittoa. Adamsin viimeiseksi otteluksi jäikin 2002 FA Cupin finaali Chelseaa vastaan. Hän pelasi kaikkiaan 669 ottelua Arsenalin paidassa ja on David O'Learyn jälkeen seuran historian toiseksi eniten otteluita pelannut pelaaja.

Englannin maajoukkueessa Adams esiintyi ensimmäisen kerran vuonna 1987 Espanjaa vastaan. Hän pelasi joukkueessa myös 1988 EM-kisoissa. 1990 MM-kisojen ryhmästä hän monien yllätykseksi jäi pois, eikä päässyt loukkaantumisen takia myöskään 1992 EM-kisoihin. Kaikkiaan Adams pelasi 66 maaottelua ja teki niissä viisi maalia.

Adams tunnettiin myös railakkaasta alkoholinkäytöstään, ja juorulehdet uutisoivat usein hänen osallisuudestaan tappeluihin yökerhoissa. Vuonna 1990 hän sai kolmen kuukauden vankeustuomion rattijuopumuksesta. 1990-luvun loppupuolella hän myönsi alkoholiongelmansa. Myöhemmin Adams perusti *Sporting Chance Clinic* -nimisen alkoholisteille tarkoitetun vieroituslaitoksen, jossa on sittemmin vieraillut muitakin alkoholismista toipuvia jalkapalloilijoita.

### Meriitit pelaajana

* Englannin mestaruus (4): 1989, 1991, 1998, 2002
* FA Cup (3): 1993, 1998, 2002
* Englannin liigacup (2): 1987, 1993
* FA Community Shield (3): 1991, 1998, 1999
* Cup-voittajien Cup: 1994

Ura valmentajana
----------------

Uransa jälkeen Adams opiskeli liikuntatieteitä ja vuonna 2003 aloitti Wycomben valmentajana, mutta erosi tehtävästään seuraavana vuonna. Sittemmin hän on toiminut Alankomaissa Feyenoord Rotterdamin ja FC Utrechtin valmennusryhmässä.

Kesäkuussa 2006 Adams siirtyi Harry Redknappin apulaisvalmentajaksi Portsmouth FC:n organisaatioon. Hän oli luotsaamassa Pompeyn yhdessä Redknappin kanssa historialliselle yhdeksännelle sijalle Englannin Valioliigassa kaudella 2007/08. Sama kausi päättyi jättipottiin myös FA Cupissa Pompeyn kaadettua finaalissa Cardiff Cityn.

Lokakuussa 2008 Adams nousi Portsmouthin päävalmentajaksi, kun Redknapp siirtyi Tottenhamiin.  Helmikuussa 2009 Adams erotettiin Porsmouthin managerin paikalta, kun Portsmouth oli erotushetkellä vain pisteen pudotusviivan yläpuolella, sijalla 16. 

Toukokuussa 2010 Adams palasi valmennustehtäviin allekirjoitettuaan kolmivuotisen sopimuksen azerbaidžanilaisen Qəbələn kanssa.  Debyyttikaudellaan Adams luotsasi seuran maan pääsarjassa seitsemänneksi. Hän erosi tehtävistään marraskuussa 2011 perhesyiden vuoksi.

Huhtikuussa 2017 Adamsista tuli yllättäen Espanjan liigassa putoamiskamppailuun vajonneen Granadan päävalmentaja.

Lähteet
-------

1. ↑  Arnhold, Matthias & Mamrud, Roberto: England - Record International Players  17.7.2018. RSSSF. Viitattu 5.11.2018. (englanniksi)
2. ↑  Tony Adams to provide safe haven for alcoholic and drug-addict footballers independent.co.uk. Viitattu 17.8.2010. (englanniksi)
3. ↑  Arsenal-ikoni Tony Adams Portsmouthin päävalmentajaksi
4. ↑  Portsmouth irtisanoi manageri Adamsin (Arkistoitu – Internet Archive)
5. ↑  Tony Adams becomes manager of Azerbaijan club Gabala
6. ↑  Tony Adams quits as manager of FC Gabala
7. ↑  Tony Adams named as Granada manager until end of season

  


|  |  |  |
| --- | --- | --- |
| Edeltäjä:**Harry Redknapp** | **Portsmouthin päävalmentaja**10/2008–2/2009 | Seuraaja:**Paul Hart** |

|  |  |  |
| --- | --- | --- |
| Edeltäjä:**Lucas Alcaraz** | **Granadan päävalmentaja**4/2017–6/2017 | Seuraaja:**José Luis Oltra** |

Englannin joukkue – Jalkapallon EM-kilpailut 1988
1 Shilton |
2 Stevens |
3 Sansom |
4 Webb |
5 Watson |
6 Adams |
7 Robson |
8 Steven |
9 Beardsley |
10 Lineker |
11 Barnes |
12 Waddle |
13 Woods |
14 Anderson |
15 McMahon |
16 Reid |
17 Hoddle |
18 Hateley |
19 Wright |
20 Dorigo |
Valmentaja Robson

Englannin joukkue – Jalkapallon EM-kilpailut 1996
1 Seaman |
2 G. Neville |
3 Pearce |
4 Ince |
5 Adams |
6 Southgate |
7 Platt |
8 Gascoigne |
9 Shearer |
10 Sheringham |
11 Anderton |
12 Howey |
13 Flowers |
14 Barmby |
15 Redknapp |
16 Campbell |
17 McManaman |
18 Ferdinand |
19 P. Neville |
20 Stone |
21 Fowler |
22 Walker |
Valmentaja Venables

Englannin joukkue – Jalkapallon MM-kilpailut 1998
1 Seaman |
2 Campbell |
3 Le Saux |
4 Ince |
5 Adams |
6 Southgate |
7 Beckham |
8 Batty |
9 Shearer |
10 Sheringham |
11 McManaman |
12 Neville |
13 Martyn |
14 Anderton |
15 Merson |
16 Scholes |
17 Lee |
18 Keown |
19 L. Ferdinand |
20 Owen |
21 R. Ferdinand |
22 Flowers |
Valmentaja Hoddle

Englannin joukkue – Jalkapallon EM-kilpailut 2000
1 Seaman |
2 G. Neville |
3 P. Neville |
4 Campbell |
5 Adams |
6 Keown |
7 Beckham |
8 Scholes |
9 Shearer |
10 Owen |
11 McManaman |
12 Southgate |
13 Martyn |
14 Ince |
15 Barry |
16 Gerrard |
17 Wise |
18 Barmby |
19 Heskey |
20 Phillips |
21 Fowler |
22 Wright |
Valmentaja Keegan



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Yhdysvallat
* Tšekki
* Puola

 |

 |